CELEX: 31993R1486
Language: hr
Date: 1993-06-16 00:00:00
Title: Uredba Komisije (EEZ) br. 1486/93 od 16. lipnja 1993. o razvrstavanju određene robe u kombiniranu nomenklaturu

02/Sv. 005
            
            
               HR
            
            
               Službeni list Europske unije
            
            
               216
            
         31993R1486
   
               L 147/8
            
            
               SLUŽBENI LIST EUROPSKE UNIJE
            
            
               16.06.1993.
            
         
      UREDBA KOMISIJE (EEZ) br. 1486/93
   od 16. lipnja 1993.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 od 23. srpnja 1987. (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom Komisije (EEZ) br. 1001/93 (2), a posebno njezin članak 9.,
   budući da je, zbog osiguranja jedinstvene primjene kombinirane nomenklature priložene navedenoj Uredbi, potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i ta se pravila također primjenjuju na svaku drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, a s ciljem primjene tarifa ili drugih mjera u vezi s robnom razmjenom;
   budući da je u skladu s navedenim Općim pravilima robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da je primjereno da se obvezujuće tarifne informacije koje izdaju nadležna carinska tijela država članica u vezi s razvrstavanjem robe u kombiniranu nomenklaturu i koje nisu u skladu s pravima utvrđenim ovom Uredbom, mogu nastaviti navoditi prema odredbama članka 6. Uredbe Komisije (EEZ) br. 3796/90 (3), kako je izmijenjena Uredbom (EEZ) br. 2674/92 (4), tijekom razdoblja od tri mjeseca od strane korisnika ako je obvezujući ugovor bio sklopljen kako je predviđeno člankom 14. stavkom 3. točkama (a) ili (b) Uredbe Komisije (EEZ) br. 1715/90 (5);
   budući da su mjere predviđene ovom Uredbom u skladu s mišljenjem Odbora za nomenklaturu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s pravima utvrđenim ovom Uredbom, korisnik može nastaviti navoditi prema odredbama članka 6. Uredbe (EEZ) br. 3796/90 tijekom razdoblja od tri mjeseca ako je obvezujući ugovor bio sklopljen kako je predviđeno člankom 14. stavkom 3. točkom (a) ili (b) Uredbe (EEZ) br. 1715/90.
   Članak 3.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. lipnja 1993.
      
         
            Za Komisiju
         
         Christiane SCRIVENER
         
         
            Članica Komisije
         
      
   
   
      (1)  SL L 256, 7.9.1987., str. 1.
   
      (2)  SL L 104, 29.4.1993., str. 28.
   
      (3)  SL L 365, 28.12.1990., str. 17.
   
      (4)  SL L 271, 16.9.1992., str. 5.
   
      (5)  SL L 160, 26.6.1990., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlog
            
         
               1
            
            
               2
            
            
               3
            
         
               Sterilizirani pripravci hrane u obliku mliječno bijele neprozirne tekućine s okusom i mirisom kokosa, koji se izrađuju mljevenjem i tiskanjem kokosove pulpe zajedno s vodom, koji imaju sljedeća analitička svojstva:
               
                  
               
                           Voda
                        
                        
                           79,6 % po težini
                        
                     
                           Šećer
                        
                        
                           3,3 % po težini
                        
                     
                           Ukupni udio masti
                        
                        
                           16,6 % po težini
                        
                     
                           Vlakna
                        
                        
                           0,1 % po težini
                        
                     
                           Pepeo
                        
                        
                           0,4 % po težini
                        
                     Proizvod se prodaje kao „kokosovo mlijeko” u limenkama od 400 ml za opće kulinarske potrebe, npr. za pripremanje deserta, umaka itd.
            
               2106 90 91
            
            
               Razvrstavanje se utvrđuje u skladu s odredbama Općih pravila 1. i 6. za tumačenje kombinirane nomenklature i tekstom oznaka KN 2106, 2106 90 i 2106 90 91.
               Kako su gotovo sva vlakna odstranjena, pripravak se ne može smatrati proizvodom koji spada unutar oznake KN 2008 19.